als_Latn dik_Latn sag_Latn
Lezhë, Basha nis turin parazgjedhor: Asnjë koalicion me dy forcat e kalbura qeverisëse
- 3669 Lexime
- (10:39 , 28/02/2015)
- 14 Komente
TIRANE- Kryetari i Partisë Demokratike, Lulzim Basha nisi sot një tur me takime me qytetarët e Lezhës, Shënkollit e Zadrimës. Basha tha se oferta dhe projekti politik i demokratëve për zgjedhjet që po vijnë, do të dalë pikërisht nga bashkëbisedimi me qytetarët.
“Kam nisur sot nga Lezha turin politik të radhës në Shqipëri për t’u takuar e ritakuar me njerëzit, për t’i pyetur, për t’i dëgjuar, për të prekur, njohur e vlerësuar sa më mirë dhe sa më drejt gjendjen ekonomike dhe shoqërore të vendit ashtu siç e jetojnë qytetarët në familjet e tyre, në xhepat e tyre, në lëkurën e tyre; për të kolauduar sa më saktë misionin dhe pozicionin tonë aktiv si opozitë, për të shkëmbyer mendime, qëndrime, zgjidhje”, tha Basha.
Kryedemokrati theksoi se e vërteta e qeverisjes në vend është krejt tjetër nga ajo që propagandon qeveria.
“Përkeqësim, tkurrje, rrudhje, shtrydhje, rrokullisje, braktisje e detyrave si kurrë ndonjëherë, shpërfillje e njerëzve si asnjëherë, distancë rekord, hendek i paparë midis qeverisjes dhe qytetarëve, fyerje, dhunë, demagogji, korrupsion gjithnjë e më galopant”, pohoi ai.
Kryetari i PD-së shtoi se pakënaqësia ndaj qeverisjes, revolta ndaj saj janë realiteti që preket kudo në Shqipëri.
“Kush janë këta njerëz të revoltuar me qeverinë e tyre. Janë pikë së pari komuniteti i madh i njerëzve në hall, në vështirësi, në nevojë, në rrethim, në mjerim, prindër, kryefamiljarë, studentë, pensionistë, të papunë, invalidë, të sëmurë, e tjerë e tjerë të cilëve nuk u dalin në asnjë lloj kombinimi llogaritë për të jetuar e mbijetuar në sistemin e taksave dhe tarifave të ngritura, të rritjes së çmimit të energjisë elektrike, të rritjes së çmimit të ilaçeve, të mbylljes së vendeve të punës, të mungesës së investimeve që prodhojnë punë dhe zhvillim. Janë qytetarët e lirë, sipërmarrësit e lirë, intelektualët me integritet që nuk kanë probleme me bukën e gojës, por ndihen të fyer e të poshtëruar me një qeveri që i ka vënë kryqin transparencës dhe llogaridhënies, që vetëm kërkon të marrë dhe të rrjepë nga qytetarët, duke mos u dhënë atyre në shkëmbim asgjë, as siguri, as zhvillim, as shërbim shëndetësor dinjitoz, as punë, as rritje rrogash e pensionesh”, u shpreh Basha.
Ai nënvizoi se koalicioni i partisë qe drejton vetëm është me qytetarët, duke deklaruar prerë se nuk do të ketë
asnjë koalicion për zgjedhjet vendore me dy “forcat e kalbura politike”.
Kreu i opozitës shtoi se “Po t’i bëjmë bashkë të dyja këto fasha të mëdha shoqërore do të shohim se praktikisht është shumica dërrmuese e qytetarëve të pakënaqur me qeverinë, përballë qeverisë, kundër qeverisë, në luftë me qeverinë”.
Basha u angazhua për platformë, për zgjidhje konkrete, për uljen e çmimit të energjisë, uljen e taksave, krijimin e vendeve të punës, dëmshpërblimin e shtëpive të prishura në kundërshtim me ligjin, me fondet që do krijohen nga sekuestrimi i pasurive të paligjshme të qeveritarëve.
“Alternativa jonë është puna, punësimi, zhvillimi. Ne jemi partia e taksave të ulëta, partia e iniciativës së lirë, partia e zhvillimit. Me ne zhvillimi do të zgjidhet nga laku i taksave të larta dhe shpenzimeve të luksit. Me ne zhvillimi do të niset më fuqishëm se kurrë. Edhe këtu në Lezhë. Do të rrisim ndjeshëm investimet për bujqësinë dhe blegtorinë, do të rrisim ndjeshëm investimet për transportin ujor, peshkimin dhe industrinë e peshkut, do të rrisim investimet për turizmin. Me ne do të ketë një të ardhme të re.
Unë e shoh siç ju shoh ju. Ju e shihni, demokratët e shohin, gjithë shqiptarët mund ta shohin. Është Shqipëria jonë e dashur që me resurset e saj të mëdha na lejon të flasim për një të ardhme të re, që na mundëson të ndërtojmë një të ardhme të re për të gjithë shqiptarët”, tha kryetari i Partisë Demokratike. Basha deklaroi se koha e qeverisë ka mbaruar, dhe demokratët e qytetarët e vendit do ta dëshmojnë në orën e votës që po afron, ora e 21 qershorit.
“Të bëhemi të gjithë bashkë kundër kësaj të keqeje që ka mbërthyer vendin” ka thënë Basha, duke premtuar se do të bëhet kompensimi për cdo dëmtim të pronës së qytetarëve që po bën qeveria mashtruese.
“Koalicioni yne do te jete vetem me qytetaret dhe dy gjysmat e kalbura të qeverisë nuk do të gjejnë bashkepunimin tone” ka thënë ai.
(d.b/BalkanWeb)
Komente ( 14 )
-
edhe ti mashtrus je se te pam kur kandidove per bashkin na mbushe me genjeshtra
-
Te genjen mendja mor Lulush,po kush kerkon me ty aleance?,ke ata zgjebet qe te ndjekin pas per aleance, mos genje veten o Lulush o bilush,ah mor mendje peshk.Rri sa te rrish aty se qar e ke.
-
z Basha kjo qeveri dihet se ceshte sa kohe beri aleance me lsi. por edhe pdja beri aleance me lsi. popullit i eshte vrare shpresa kaq shume sa zor tju besoje edhe juve. ka mbetur vetem ti drejtohemi zotit
-
PS do kete fix fatin e PASOK-ut ne Greqi!
-
ASHTU MENDOJ EDHE UNE EDHE NJA 300 QE KAM RRETH VETES
-
Pirdh pirdh…te mjeret ju do shpartalloheni ne zgjedhje.
-
-
Qytetaret do te mbeshtesin ne Maksimum, Jo se populli eshte mirenjohes por kete qe po Ben kjo qeveri pushtesh as serbi dhe greku nuk Kane bere me teper. Kjo ps do shperbehet perfundimisht dhe bijte e serbo-kominste te qerohen Nga ky vatan.
-
do ja mbeshtesin nga prapa dhe mbase te behet dhe ty qejfi.kokerr lulushi.
-
Po pra ca po ben kjo qeveri pupupu,po i detyron njerzit te pagujne dritat dhe mos te ndertojne me pa leje…ik o IDIOT IK,ik ne Afrike dhe beje Berishen perandor po deshe,IDIOT.
-
-
Lulush po me partine komuniste do besh kualicion siç bere ne 2011 per bashkine e tiranes???????
Ato dy parti kalbesira siç pretendon ti o 21janar, ju nxorren ne pension, kurse tani do te perzejn nga Tirana. Prandaj keto deklarata te tuajat jane idioteske qe ben ti, se ps dhe as lsi nuk
ka ndermend te bej kualicion me ty, qellimi i tyre eshte shkaterrimi total i organizates komuniste(pd-se).
-
AE kush jane komunistet, shih ne c’krah jane Gramoz Ruci me bijte e Sule Bushatit, Bilbil Klosit, Myslym Pezes, Kristaq Rames, e Co. Shih se kur dualen fotot e Dulles tend ne kremtimet qeveritare.
-
Mos harro te shtosh kryekomunistin secretarin e PPPSH – Sali Berisha.
-
-
-
Hallall
-
Hajt Zoti te ndihmofte dhe e shpetoni kete popull Nga keto pedofile dhe bastard.
als_Latn glg_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn mos_Latn als_Latn unk als_Latn unk als_Latn unk als_Latn unk als_Latn unk als_Latn unk als_Latn unk unk als_Latn unk als_Latn unk als_Latn unk unk als_Latn als_Latn als_Latn unk als_Latn unk als_Latn unk unk unk knc_Latn unk als_Latn